《梁卦孙过饮》
宋代·郑獬

手搓两眼睡已足，落花满床红飘飖。
山鸟不须报春曙，清明自放端门朝。
夜来宾客偶过我，呼奴留客解金镳。
花枝颠倒插翠帽，酒杯倾泼淋春袍。
更深客去我亦醉，画帘残烛香初销。
俛仰之间乃陈迹，酒醒梦断还无聊。
白云已抱日光落，春水自共东风摇。
圣贤劳心当万事，吾徒扫榻频相招。
好花欲尽速来饮，为君倒瓮倾春醪。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。